Katedralne radionice
<s>Katedralne radionice ili Bauhuten, bave se razvojem zanatskih vještina potrebnih za očuvanje, održavanje i popravku katedrala.</s><s>Nastale su u srednjovekovnoj Evropi, u periodu 12-13 vijeka, na gradilištima gotičkih katedrala.</s><s>Vremenom su prerasle u nadregionalnu mrežu koja se prostirala širom Evrope.</s><s>Njemački izraz Bauhüttenwesen odnosio se kako na organizaciju mreže radionica koje se bavi izgradnjom ili restauracijom zgrada, tako i na samu radionicu, kao mjesto rada.</s>

<s>Danas se ovakva udruženja radionica osnivaju širom Evrope, a djelatnost im je raširena na sve istorijske zgrade.</s><s>Bave se raznim zanatima i blisko sarađuju.</s><s>Kroz obuku novih zanatlija čuvaju se tradicionalni običaji i rituali ovih profesija, kao i bogatstvo znanja koje se prenosi generacijama, usmeno i pismeno.</s><s>Najveća im je prednost što restauratorske radove neprestano izvodi isti tim, koji ima blisku vezu sa zgradom koju održava i poznaje njene osjetljive tačke.</s><s>Ove multidisciplinarne radionice zapošljavaju veliki broj ljudi, od šegrta do majstora i arhitekata.</s><s>Prema specijalnostima dijele se na:</s>

<s>Kamenorezačke
 Zidarske
 Kovačke
 Gipsarske
 Radionice vitraža
 Stolarske
 Dokumentovanje i istraživanje</s>

<s>Nematerijalna kulturna baština 
Katedralne radionice su na UNESCO-voj Reprezentativnoj listi nematerijalnog svjetskog naslijeđa čovječanstva kao zajednički element nematerijalnog kulturnog naslijeđa u Austriji, Švicarskoj, Njemačkoj, Francuskoj i Norveškoj.</s><s>Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano 2020. u Parizu.</s><s>Nominacija je obuhvatala 18 konkretnih konstrukcija u tim zemljama.</s>

<s>Reference</s>

<s>Nematerijalna svjetska baština u Norveškoj
Nematerijalna svjetska baština u Austriji
Nematerijalna svjetska baština u Švicarskoj
Nematerijalna svjetska baština u Njemačkoj
Nematerijalna svjetska baština u Francuskoj</s>

